钦定古今图书集成/明伦汇编/氏族典/第338卷 > 刘拯
## 钦定古今图书集成/明伦汇编/氏族典/第338卷 > 刘拯

按《宋史刘拯传》：“‘拯字彦修，宣州南陵人，进士及第。元
丰中，为监察御史，历江东、淮西转运判官。绍圣初，复
为御史。言范祖禹、黄庭坚、秦观诬毁先烈，愿明正国
典’。又言苏轼贪鄙狂悖，愿正其罪，以示天下。时祖禹
等已贬，轼谪英州，而拯犹鸷视，不惬也。进右正言，累
至给事中。徽宗立，黜知濠州。召还，迁户部尚书，罢知”
蕲州。张商英入相，召为吏部尚书，左转工部。以枢密
直学士知同州。御史洪彦昇劾之，削职卒。